Origo2018.04.09. 12:13
A magyar forint erősödést mutat az országgyűlési választás másnapján. A forintról általánosságban kijelenhető délben, hogy 0,1-0,3 tizeddel erősödött a fő devizákhoz képest.
A változás nem jelentős, vélhetően a piac előre beárazta a választást, a külföldi gazdasági elemzők Fidesz-győzelemre számítottak, igazából csak annak a mértékében nem értettek egyet.
Jól teljesít a forintForrás: AFP/Attila Kisbenedek
Úgy tűnik, hogy a piac díjazza a folytonosságot és stabilitást, emiatt április 9-én
Az euró 0,2 százalékkal olcsóbb, egy euró 311,88 forintba kerül.
Az amerikai dollár 0,1 százalékkal olcsóbb, egy dollár 254,14 forintba kerül.
Az angol font 0,1 százalékkal olcsóbb, egy font 358,16 forintba kerül.
A svájci frank 0,2 százalékkal olcsóbb, egy frank 265,33 forintba kerül.
A japán jen 0,2 százalékkal olcsóbb, egy jen 2,3781 forintba kerül.
Kilőtt a tőzsde
A BUX hétfő délben 1,54 százalékos pluszban van. A teljesség kedvéért érdemes megemlíteni, hogy egész Európában pozitívban vannak a tőzsdék,
de a magyar piacon a legnagyobb az emelkedés.
A legnagyobb részvények mind emelkedtek, jó napja van
a MOL-nak (+2,3 százalék),
a Richternek (+ 1,8 százalék),
a Telekomnak (+0,2 százalék)
és az OTP-nek (+0,4 százalék) is.
Emelkedik a magyar tőzsdeForrás: BÉT
A legnagyobb emelkedést az Opus, az Appeninn és a Konzum mutatta be, ezek a papírok 14-15 százalékos pluszban vannak.
Jól teljesít a CIG Pannónia is, ami 12,6 százalékkal volt drágább délben, mint a pénteki záró árfolyam.
devizaárfolyamrészvénytőzsdeBUXBudapesti Értéktőzsde